alexandrainst/scandi-wiki huggingface dataset:
Barbara Dex Award

Barbara Dex Award, eller Barbara Dex-prisen, var en årlig fanpris som ble tildelt «det mest slående antrekket» i Eurovision Song Contest. Prisen var oppkalt etter Barbara Dex, som representerte Belgia i Eurovision Song Contest i 1993 og kom på sisteplass i en selvdesignet kjole. Prisvinnerne ble stemt frem av fans og besøkende på det belgiske nettstedet songfestival.be. Prisen ble første gang delt i 1997, og frem til 2016 var det fansiden House of Eurovision delte ut prisen. I 2017 ble kriteriene endret fra «verste kostyme» til «det mest slående antrekket». 

I 2022 kunngjorde songfestival.be at de la prisen på is på grunn av økende kritikk og påstander om at prisen kunne oppfattes som mobbing. I stedet ble den fra 2022 erstattet av den nye You're a Vision Award.

Vinnere 
Prisen ble delt ut fra 1997 til 2021. Dette er alle vinnerne:

Galleri

Referanser

Eksterne lenker 
Den offisielle nettsiden til Eurovision Song Contest
House of Eurovision
Barbara Dex Award

Eurovision Song Contest
Pachystola

Se Systematisk inndeling

Pachystola er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.

Levevis 
Som de fleste andre trebukker borer larvene i ved.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Pachystolini Aurivillius, 1922
 Slekten Pachystola Reiche, 1850
 Pachystola erinacea Jordan, 1894
 Pachystola fuliginosa Chevrolat, 1858 
 Pachystola granulipennis Breuning, 1971
 Pachystola mamillata (Dalman, 1817)

Kilder 

 Liste over slektene
 Katalog med utbredelsesdata

Eksterne lenker 
 
 Bilde av Pachystola mamillata 

Lamiinae
Biller formelt beskrevet i 1850
Skid Row (irsk band)

Skid Row var et irsk bluesband som ble stiftet av bassisten Brendan Sheils i 1967. Han fikk med seg Phil Lynott på vokal og etter hvert Gary Moore. Lynott forlot bandet før noen plate kom ut, og Skid Row var en trio med Sheils på både bass og vokal, Moore på gitar og Noel Bridgeman på trommer da platedebuten Skid kom i 1970 og oppnådde 30.-plass på salgslistene i Storbritannia. Bandet kom ut med oppfølgeren 34 Hours året etter, men ble oppløst året etter der igjen.

Shiels har gjenopptatt Skid Row ved noen anledninger for konsertopptredener, men har oftere operert som soloartist. I 1981 ga han ut en EP under navnet Skid Row med en innspilling av «House of the Rising Sun» og i 1990 en sjutommer med «Comin' Home Again» og «Flight Of Earls» av Liam Reilly om jarlenes flukt i 1607. I 2012 kom albumet Bon Jovi Never Rang Me, der tittelen henviser til en disputt om bandnavnet med amerikanske Skid Row, der Jon Bon Jovi skal ha vært involvert.

Albumutgivelser 
Skid (1970)
34 Hours (1971)
Bon Jovi Never Rang Me (2012)

Referanser 

Irske rockegrupper
Band etablert i 1967
Slaget ved Gross-Jägersdorf

Slaget ved Gross-Jägersdorf (30. august 1757) ble en seier for den russiske styrken under feltmarskalk Stepan Fedorovitsj Apraksin over en mindre prøyssisk styrke kommandert av feltmarskalk Hans von Lehwaldt, under sjuårskrigen.

Bakgrunn 
Den russiske arméen på 70 000-75 000 mann under feltmarskalk Apraksin tok Memel etter fem dager med bombardement og benyttet festningen her som place d'armes da han invaderte Øst-Preussen. Apraksin, som var forsiktig og manglet krigserfaring, var motvillig til å sende troppene sine ut på slagmarken. Istedenfor marsjerte han til Wehlau, som ventet, og ga ordre om å krysse elven Pregel nær landsbyen Gross-Jägersdorf. Russerne satte de omliggende landsbyene i brann for å skjule hva de drev på med.

Slaget 
En prøyssisk armé på 25 500 mann, ledet av feltmarskalk Hans von Lehwaldt, valgte overraskende nok for den større fiendtlige arméen å gå til angrep på et korps ledet av general Vasilij Lopukhin, mens de krysset Pregel. Generalen ble stukket av en prøyssisk bajonett og døde. Da general Pjotr Rumjantsev hørte dette, tok han korpset sitt, pløyde gjennom et kratt og gikk til angrep på høyreflanken til det prøyssiske infanteriet. En annen del av arméen gikk til angrep på baktroppen av arméen til Lehwaldt. 

Prøysserne trakk seg noe tilbake og de sentrale delene av den russiske arméen kom seg fra sjokket etter det første angrepet og gikk til motangrep. Kalmyk-kavaleriet og don-kosakkene på den prøyssiske venstresiden lot som om de gjorde retrett for å fange prøysserne som fulgte etter under kraftig artilleriild.

Ettervirkning 
Mot slutten av dagen ble det klart at russerne hadde vunnet slaget og prøysserne måtte forlate slagmarken som tapere. Østerrikerne som var til stede i den russiske arméen rapporterte tilbake til Wien at det var «det blodigste slaget på 1700-tallet». Prøysserne tapte 5 000 mann og russerne 5 400 mann. 

Selv om Fredrik II av Preussen gav røyken fra de brennende landsbyene skylden for tapet, fordi den gjorde det vanskelig å skille venn fra fiende, så skyldtes tapet til arméen, at prøysserne ikke var gode nok i lange bajonettkamper. Dette merket russerne seg også og tok stor bruk av dette i det kommende slaget. Etter seieren ble det forventet fra de fleste hold at Apraksin skulle kjøre over hele Øst-Preussen, men den forsiktige generalen stoppet fremrykkingen ved Königsberg og trakk seg så tilbake til Russland, visstnok for å støtte Peter III som arving til tronen. En annen forklaring på retretten hans var en koppeepidemi som berørte den russiske arméen, sørlig kalmykkene. Langt flere av soldatene døde av epidemien enn i selve slaget. 

I 240-årsfeiringen til minne om den russiske seieren, ble et panoramamaleri av slaget satt opp ved Friedlandporten i Kaliningrad.

Eksterne lenker
 Apraksin's report about the battle (with a map appended)
 1757-08-30 – Battle of Gross-Jägersdorf
 

Østpreussen
Konflikter i 1757
Slag med deltagelse av Preussen
Slag med deltagelse av Russland
Slag under syvårskrigen
Slaget ved Burkersdorf

Slaget ved Burkersdorf var en slags som ble utkjempet 21. juli 1762 under Syvårskrigen En  prøyssisk armé på 40 000 mann bekjempet en østerriksk armé på rundt 30 000 mann. 

Etter at Elizabeth av Russland døde, tsarina i Russland, tok nevøen Peter III over tronen. Peter var en stor beundrer av Fredrik den store og alt som var prøyssisk, og Fredrik tok i bruk  denne fordelen. Peter trakk arméen sin tilbake fra krigen, forlot det russisk-okkuperte Østpreussen og signerte en fredsavtale med Fredrik. Peter sendte så en styrke for å støtte den prøyssiske arméen i felttoget mot østerrikerne. 

Regjeringstiden til Peter var kort, da konen Katarina den store tok over tronen og han døde kort tid etter. Katarina trakk seg ut av krigen og sendte ordre til grev Zakhar Tsjernysjov, som hjalp prøysserne i å trekke seg tilbake. 

Fredrik så at han måtte handle raskt. Han overbeviste den russiske generalen om å forbli et par dager til, uten å ta del i slaget, men å være en styrke som påvirket avgjørelsene til den østerrikske generalen. Fredrik gikk til angrep og vant, mens de russiske styrkene reiste hjem.

Litteratur 
<div class="references-small">

 Johannes Kunisch: Friedrich der Große. Der König und seine Zeit. C.H. Beck, München 2004, ISBN 3-406-52209-2.
 Curt Jany:Geschichte der Preußischen Armee vom 15. Jahrhundert bis 1914, Zweiter Band, Die Armee Friederichs des Großen 1740-1763

Eksterne lenker

 informasjon på tysk  
 
Konflikter i 1762
Slag med deltagelse av Preussen
Slag under syvårskrigen
1762 i Østerrike
Phacellus

Se Systematisk inndeling

Phacellus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, kraftige trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen, men stive hårkvaster på noen av leddene. Dekkvingene har gjerne metalliske flekker.

Utbredelse 
Slekten er i hovedsak utbredt i Brasil, men er også registrert fra Fransk Guyana og Surinam.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Phacellini Lacordaire, 1872
 Slekten Phacellus Dejean, 1835
 Phacellus boryi (Gory, 1832)
 Phacellus castaneus Monné, 1979
 Phacellus cuvieri Buquet, 1851
 Phacellus dejeani Buquet, 1838
 Phacellus fulguratus Monné, 1979
 Phacellus latreillei Buquet, 1838
 Phacellus plurimaculatus Galileo & Martins, 2001

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 

Lamiinae
Biller formelt beskrevet i 1835
District of Hawaii

District of Hawaii er et av USAs 94 føderale distrikter og dekker delstaten Hawaii og territoriene Midwayøyene, Wake Island, Johnston Atoll, Kingman Reef, Palmyra Atoll, Baker Island, Howland Island og Jarvis Island. Distriktets administrasjonssenter er Honolulu.

Distriktet tilhører den niende domskrets, og anker over distriktetsdomstolens avgjørelser går til U.S. Court of Appeals for the Ninth Circuit.

District of Hawaii ble opprettet 18. mars 1959 og ble aktivert 21. august samme år samtidig med at Hawaii fikk status som delstat.

De amerikanske politimyndighetene i Antarktis er underlagt District of Hawaii.

Referanser

Eksterne lenker
 U.S. District Court for the District of Hawaii
 U.S. Attorney for the District of Hawaii
 U.S. Marshal

Hawaii
USAs føderale myndigheter
Hawaii
Horten sykehus

Horten sykehus var et sykehus på Horten i Vestfold. Det ble innviet i 1954. Virksomheten ved sykehuset ble endelig avviklet i 2005.

Historikk

Karljohansvern i Horten ble i 1850 hovedstasjon for den norske marinen. På Karljohansvern ble det opprettet sykehus i 1828. I 1841 ble det bygd nytt sykehus på stedet. Marinens Sykehus var sykehus for marinens personell, marineverftets personell og lokalbefolkninga inntil det ble helt ødelagt ved alliert bombing i 1945. Sykehuset var da overtatt av de tyske krigsokkupantene. Byens innbyggere hadde siden 1940 fått sykehus i et annet bygg utenfor området, kalt Statens Sykehus (fra 1952 Vestfold Forente Sykehus). I 1954 ble det nybygde Horten sykehus tatt i bruk.

Fram til 1998 var det fire selvstendige sykehus og fire akuttmottak i Vestfold.

I 1998 fikk Horten sykehus og Vestfold sentralsykehus i Tønsberg felles ledelse. I 2000 ble Vestfold sentralsykehus (Tønsberg og Horten) slått sammen med Sandefjord sykehus og Larvik sykehus til ett sykehus under navnet Sentralsykehuset i Vestfold (fra 2002 kalt Sykehuset i Vestfold HF), som nå eies av Helse Sør-Øst. I 2000 ble akuttmottaket ved sykehuset i Horten lagt ned og i 2005 ble gjenværende aktivitet ved SiV-Horten overført til SiV-Sandefjord.

Referanser

Helse Sør-Øst
Tidligere sykehus i Norge
Helse- og sosialtjenester i Vestfold og Telemark
Hortens historie
Etableringer i 1954
Opphør i 2005
Byggverk i Horten
Sorin Chifiriuc

Sorin Chifiriuc (født 2. september 1950 i București, Romania) er en rumensk musiker.

Han studerte fiolin ved Musikkhøyskolen i București (men fikk ikke lov å ta avsluttende eksamen fordi han nektet å klippe sitt lange hår) og er også kjent for sin ukonvensjonelle opptreden på scenen.

Han har spilt gitar, bassgitar og sunget i mange velkjente rumenske rockegrupper, så som Curtea Veche Nr. 43, Sfinx, Iris, Domino, Roata, Electric Red Roosters, 2 Galbini.

Etter Den rumenske revolusjonen i 1989, arbeidet han en stund som dj for Radio Nova 22.

Mellom 2004 og 2013 levde han som munk i et kloster i Militari-området i București, der han gikk under navnet Ierafim.

Referanser 

Rumenske musikere
Personer fra București
Fødsler i 1950
Datter

En datter er kvinnelig avkom, en jente eller kvinne i forhold til sine foreldre. Den mannlige ekvivalent er sønn. Navnet brukes også analogisk i flere felt, for å vise forhold mellom grupper eller bestanddeler (for eksempel datterselskap).

I patriarkalske samfunn har ofte døtre forskjellige eller mindre familierettigheter enn sønner. I flere førindustrialiserte samfunn, og noen eksisterende samfunn, kan en familie ofte foretrekke å få sønner fremfor døtre, med påfølgende spedbarnsdrap på jenter. I noen samfunn er det også sedvane at en datter «selges» til sin ektemann, som betaler en brudepris; en annen beslektet form for denne skikken er når foreldre betaler datterens ektemann en pengesum for å kompensere for kvinnens finansielle byrde, som man finner i samfunn hvor kvinner ikke arbeider utenfor hjemmet, og kalles medgift.

I 2015 var 48,6 % av alle fødsler i Norge døtre, av totalt  fødsler.

Etymologi
Ordet «datter» er antagelig et lånord fra dansk; ordet er nært beslektet med norrønt dóttir, som gir nynorsk dotter. Den norrøne formen er avledet av germansk *duhtér, igjen fra indoeuropeisk *dhughəter-.

Se også 
Kvinne

Referanser

Eksterne lenker 

Familie
Kvinner
Mehdi Khodabakhshi

Mehdi Khodabakhshi (født 21. april 1991) er en iransk taekwondoutøver. Han vant VM-gull i VM i taekwondo 2015 i weltervekt. Han har også ett gull fra Asialekene og det asiatiske mesterskapet.

Eksterne lenker 
 

Iranske taekwondoutøvere
Deltakere for Iran under Sommer-OL 2016
Taekwondoutøvere under Sommer-OL 2016
Fødsler i 1991
Den østerriksk-tyrkiske krigen (1716–1718)

Den østerriksk-tyrkiske krigen ble utkjempet mellom Østerrike og Det osmanske riket fra 1716 til 1718.

Freden i Karlowitz (1699) ble ikke akseptert som en langvarig avtale for Det osmanske riket. Tolv år etter Karlowitz, begynt tyrkerne det langvarige målet om å hevne nederlaget i slaget ved Wien i 1683.

Først slo arméen til den tyrkiske storvesiren Baltacı Mehmet den russiske arméen til Peter den store i den russisk-tyrkiske krigen (1710–1711). Så gjenerobret den nye storvesiren Damat Ali Morea fra venetianerne i 1715 i den osmansk-venetianske krigen (1714–1718), 

Som en reaksjon truet Østerrike, som var garantist for freden i Kaprlowitz, Det osmanske riket, men som svar erklærte Det osmanske riket krig mot Østerrike.

I 1716 slo prins Eugene av Savoie tyrkerne i Petrovaradin. Banaten og hovedstaden Timişoara ble erobret i oktober 1716. Året etter, etter at østerrikerne erobret Beograd, ønsket tyrkerne fred og i 1718 undertegnet de freden i Passarowitz. Østerrikerne fikk beholde kontroll over Beograd og freden i Passarowitz garanterte områdene de vant i 1699, slik at tyrkerne nå sto tilbake med kontroll over sørbredden av Donau.

Litteratur 
 
 Walter Hummelberger: Die Türkenkriege und Prinz Eugen. In: Herbert St. Fürlinger (Hg.): Unser Heer. 300 Jahre Österreichisches Soldatentum in Krieg und Frieden. Wien-München-Zürich 1963.
 Ernst Trost: Prinz Eugen von Savoyen. 2. Auflage, Wien, München 1985.
 Richard Schmitt, Peter Strasser: Rot-weiß-rote Schicksalstage. Entscheidungsschlachten um Österreich. St.Pölten, Wien, Linz 2004.
 Renate Barsch-Ritter: Österreich auf allen Meeren. Geschichte der K.(u.)K. Marine 1382 bis 1918. Graz, Wien, Köln 2000.

 

Konflikter i 1710-årene
Kriger med deltagelse av Det osmanske rike
Sajjad Mardani

Sajjad Mardani (født 1. juli 1988) er en iransk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en sølvmedalje.

Eksterne lenker 
 

Iranske taekwondoutøvere
Deltakere for Iran under Sommer-OL 2016
Taekwondoutøvere under Sommer-OL 2016
Fødsler i 1988
Mahama Cho

Mahama Cho (født 16. august 1989) er en ivorianskfødt britisk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en 16-delsfinale. Han har tidligere representert Frankrike.

Under Sommer-OL 2020 i Tokyo ble han utslått i første runde.

Eksterne lenker 
 

Britiske taekwondoutøvere
Deltakere for Storbritannia under Sommer-OL 2016
Taekwondoutøvere under Sommer-OL 2016
Deltakere for Storbritannia under Sommer-OL 2020
Taekwondoutøvere under Sommer-OL 2020
Fødsler i 1989
Svartlamon Hardkor

Svartlamon Hardkor er et mannskor og bandkonstellasjon som har utspring fra området Svartlamon i Trondheim. Koret har et par snes sangere og repertoaret spenner vidt, fra humoristiske nummer, rock, klassiske korsanger og afrikanske stammesanger omskrevet med trønderske tekster. De har også fungert som «instrument» for diverse artister. 

Koret har siden oppstarten i 2004 opptrådt på mange festivaler i Norge, og har blant andre samarbeidet med Åge Aleksandersen, Bobby McFerrin, Stein Torleif Bjella, Trondheim Voices og Maja Ratkje

Fra 2016 har koret også hatt suksess i Serbia gjennom samarbeid med Jovan Pavlovic, der de spilte inn og fremførte barneviser og andre tradisjonelle sanger fra tidligere Jugoslavia.

Opptredener på film og tv 
Høsten 2015 figurerte koret i TV-serien Punx, en dokumentar regissert av Thomas Robsahm om punk, ny-veiv, postpunk og hardcore i Norge fra 1977 til 2015. 

Høsten 2017 deltok de i NRK-programmet På tro og Are, en norsk dokumentarserie med Are Sende Osen. 

I 2019 deltok de i Norge nå , et direktesendt aktualitetsprogram på NRK1.

Diskografi
Bidrag til samleplater:
 «Hold Kjeft» – Strømpæng Som Vart Te Overs: En Svartlamonsamler (2007)

Singler og EP-er
 «Dårlig Karma» – Sannhet På Boks - En Hyllest Til Raga Rockers (C+C Records, 2015)

Annet
I 2017 bidro koret på stonerpunkbandet Bokassa sin utgivelse «Divide & Conquer» . Siden Svartlamon Hardkor ble starta, har de blitt benytta på flere utgivelser fra ulike band i Trøndelag.

Dirigenter 

 Truls Lorentzen (2004-2019)
 Marit Synnøve Øsjødal Gjeset (2020-)

Referanser

Eksterne lenker 
 Oppslagsside på Discogs
 Oppslagsside på Rockipedia
 NRK: – Det har bare blitt artigere og artigere

Kor i Trondheim
Millenniumsgenerasjonen

Millenniumsgenerasjonen (fra engelsk: millennials) er et begrep som brukes om generasjonen født fra starten av 1980-årene til midten av 1990-årene, det vil si den den generasjonen som var barn og ungdommer på slutten av 1990-årene og begynnelsen av 2000-tallet, rundt årtusenskiftet. Mer presist blir generasjonen av mange definert som personer født mellom rundt 1981 og 1995.

På grunn av globaliseringen, sosiale medier, spredningen av den vestlige kulturen og hurtige forandringer, har personer fra millenniumsgenerasjonen mer til felles med hverandre enn de har med eldre generasjoner i sitt eget land. Millenniumsgenerasjonen beskrives som den første globale generasjonen og den første generasjonen oppvokst i internettalderen; i arbeidslivet beskrives millenniumsgenerasjonen som en generasjon som vektlegger mangfold og å gjøre en forskjell i verden.

På norsk brukes begrepet ironigenerasjonen ofte om den foregående generasjonen, med fødselsår på 1970-årene og frem til ca. 1980. Internasjonalt brukes også det noe videre begrepet generasjon X om den foregående generasjonen. Begrepet snøfnuggenerasjonen har etablert seg som et nedsettende eller ironisk navn på millenniumsgenerasjonen og generasjonen etter, Generasjon Z.

Referanser

Demografi
Ord og uttrykk
Ironigenerasjonen

Ironigenerasjonen er et norsk begrep som brukes om generasjonen med fødselsår på 1970-tallet og frem til 1980. Begrepet overlapper sterkt med det internasjonalt utbredte demografiske begrepet generasjon X. Begrepet ble første gang brukt på norsk av Tom Stalsberg i Dagbladet i 1996, og har siden blitt brukt hyppig av akademikere, i media og i allmennspråket i Norge. Generasjonen etter ironigenerasjonen omtales som millenniumsgenerasjonen.

Referanser

Demografi
Ord og uttrykk
Slaget ved Kapp Passaro

Slaget ved Kapp Passaro (eller Passero) var nederlaget til den spanske flåten under admiral Antonio de Gaztañmaten og Fernando Chacón for en britisk flåte under admiral George Byng, nær Kapp Passero i Sicilia, den 11. august 1718, fire måneder før kvadrupelalliansekrigen formelt ble erklært.

Bakgrunn 
Det var stor spenning mellom Spania og Storbritannia. Den 2. august 1718 krevde kvadrupelalliansen med Det tysk-romerske riket, Kongedømmet Frankrike, Storbritannia og De forente Nederlanda at Spania skulle trekke invasjonsstyrkene sine ut fra Sicilia og Sardinia. Den britiske flåten hadde satt i land en liten østerriksk armé nær Messina, som beleiret byen som var kontrollert av spanjolene.

Slaget 
Den spanske flåten besto av 26 krigsskip, to brannskip, fire bombefartøy, syv galeier og flere andre skip med forsyninger. Flåten seilte spredt og da de britiske skipene kom til utsetning ble det i starten ikke regnet som noe vesentlig, og de var ikke klar over ultimatumet til kvadrupelalliansen. Den spanske flåten delte seg i to - de mindre skipete seilte mot kysten, mens de større skipene møtte britene. HMS «Canterbury», under George Walton ble skilte lag med HMS «Arygll», HMS «Burford» og fire andre skip for å følge etter den første gruppen, og kapret de fleste av dem. Disse kaprete spanske krigsskipene ble siden samlet ved Menorca.

Ettervirkning 
Fire måneder senere, den 17. desember 1718, erklærte Frankrike, Storbritannia og Østerrike krig mot Spania, og startet kvadrupelalliansekrigen. Nederlandene ble med senere og erklærte krig mot Spania i august 1719.

Uten at spanjolene klarte å gripe inn, erobret den østerrikske arméen Messina året etter, og ødela de gjenværende spanske skipene i havnen. Samlet sett førte disse hendelsene til at den spanske kongen aksepterte vilkårene i kvadrupelalliansen i 1720.

Av skipene som ble kapret i slaget hadde «Principe de Asturias» tidligere vært det britiske skipet HMS «Cumberland» med 80 kanoner, som ble kapret av Frankrike i 1707 og senere solgt til Spania. Etter slaget ved Kapp Passaro ble hun solgt til Østerrike. I 1731 tilbød britene seg å gi tilbake de andre kaprede skipene som lå ved Menorca, men de hadde da forfalt og ble hugget opp i stedet.

Byng fikk en fin lønn for denne seieren av kong Georg I av Storbritannia, og fikk fullmakt til å forhandlemed de forskjellige fyrstene og statene i Italia på vegne av den engelske kronen. Da han kom tilbake til England i 1721 ble han kontreadmiral for Storbritannia og medlem av Privy Council. Han ble også adlet som Baron Byng av Southill og 1. vicomte Torrington i Devon.

Litteratur
 Trafalgar and the Spanish Navy (1988)
 Pattee Byng's Journal 1718-1720 (1950)
 Hans Eggert Willibald von der Lühe: Militärkonversationslexikon. Bd.VI. Adorf 1837, S. 490
 Rudolph Rittmeyer: Seekriege und Seekriegswesen in ihrer weltgeschichtlichen Entwicklung. Mit besonderer Berücksichtigung der grossen Seekriege des XVII. and XVIII. Jahrhunderts. Berlin 1907

 

Konflikter i 1718
Sjøslag med deltagelse av Spania
Arman-Marshall Silla

Arman-Marshall Silla (født 13. juli 1994) er en hviterussisk taekwondoutøver. Hans største internasjonale resultat er en gullmedalje fra EM i taekwondo 2014 i Aserbajdsjan.

Eksterne lenker 
 

Hviterussiske taekwondoutøvere
Deltakere for Belarus under Sommer-OL 2016
Taekwondoutøvere under Sommer-OL 2016
Fødsler i 1994
Ruslan Zjaparov

Ruslan Zjaparov (født 27. mai 1996) er en kasakhstansk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en 32-delsfinale.

Under Sommer-OL 2020 i Tokyo ble han utslått i kvartfinalen.

Eksterne lenker 
 

Kasakhstanske taekwondoutøvere
Deltakere for Kasakhstan under Sommer-OL 2016
Taekwondoutøvere under Sommer-OL 2016
Deltakere for Kasakhstan under Sommer-OL 2020
Taekwondoutøvere under Sommer-OL 2020
Fødsler i 1996
Maicon Andrade

Maicon Andrade (født 9. januar 1993) er en brasiliansk taekwondoutøver. Han er blitt valgt som en av to mannlige taekwondoutøvere som automatisk får representere Brasil under Sommer-OL 2016 siden de får automatisk kvalifisert to menn og to kvinner til konkurransene.

Eksterne lenker 
 

Brasilianske taekwondoutøvere
Deltakere for Brasil under Sommer-OL 2016
Taekwondoutøvere under Sommer-OL 2016
Fødsler i 1993